Didier Zokora fer hvergi í bráð
Didier Zokora, miðvallarleikmaður St Etienne, mun spila með liðinu út tímabilið samkvæmt stjórnarformanni franska liðsins en Manchester United er talið hafa mikinn áhuga á að kaupa hann. Zokora er 24 ára miðvallarleikmaður og sumir stuðningsmenn United sjá hann fyrir sér sem hugsanlegan arftaka Roy Keane en Keane hefur sagt að hann muni líklegast yfirgefa United næsta sumar. Zokora hefur vakið mikla athygli fyrir góða frammistöðu í Frakklandi og hann er álitinn af mörgum vera einn af bestu miðvallarleikmönnum í Evrópu um þessar mundir.
"Við höfum ekki fengið nein tilboð í Didier Zokora en það kemur hvort sem er ekki til greina að við seljum hann í vetur. Við erum með frábæra miðvallarleikmenn, þá bestu í Frakklandi ásamt kannski Lyon. Við viljum ekki missa einn okkar besta leikmann en við höfum lofað Zokora því að hann má fara til annars félags í júní. Við munum standa við það ef eitthvað félag er tilbúið til þess að borga það sem við förum fram á," sagði Bernard Caiazzo stjórnarformaður St Etienne en Zokora er metinn á um 8 milljónir punda.
Sjá einnig enski.is
Didier Zokora, miðvallarleikmaður St Etienne, mun spila með liðinu út tímabilið samkvæmt stjórnarformanni franska liðsins.
Manchester United er talið hafa mikinn áhuga á að kaupa hann.
Sumir stuðningsmenn United sjá hann fyrir sér sem hugsanlegan arftaka Roy Keane.
Zokora er álitinn af mörgum vera einn af bestu miðvallarleikmönnum í Evrópu um þessar mundir.
Zokora er metinn á um 8 milljónir punda.